Tom og Jerry

miniatyr
Tom og Jerry er en amerikansk tegnefilmserie om katten Tom og musen Jerry. Serien ble opprinnelig skrevet og produsert av animatørene  William Hanna og Joseph Barbera. Den debuterte i 1940 og har siden den gang gitt opphav til utallige serier, filmer, tegneserier og andre medier.

 Historie 
Tegnefilmene om Tom og Jerry ble produsert av Metro-Goldwyn-Mayer i Hollywood fra 1940 til selskapets animasjonsavdeling ble nedlagt i 1957. Deretter ble produksjonen satt ut til et eksternt selskap – Rembrandt Films i Øst-Europa – i årene 1960–1962. I 1963 returnerte produksjonen til Hollywood da selskapet Sib-Tower 12 Productions overtok frem til 1967, da med Chuck Jones som hovedansvarlig. Det har også kommet noen Tom og Jerry-kortfilmer etter tusenårsskiftet; i 2001, 2005 og 2014. Det har totalt blitt produsert 164 Tom og Jerry-kortfilmer siden premieren av den første kortfilmen 10. februar 1940.

Tegnefilmene om Tom og Jerry ble i utgangspunktet vist på kino, som korte «forfilmer». Senere ble Tom og Jerry produsert for TV av Hanna-Barbera fra 1975 til 1977, og produksjonen ble gjenopptatt av Hanna-Barbera fra 1990 til 1993, mens Filmation Studios stod for produksjonen i årene 1980 til 1982.

 TV-serier 
 Tom & Jerry 
Mellom 1940 og 1967 ble det laget totalt 161 kortfilmer som inngikk i en serie Tom og Jerry-produksjoner. I tillegg ble det lanserte tre nye kortfilmer i henholdsvis 2001, 2005 og 2014. Kortfilmene ble kun sendt med engelsk tale på TV i Norge, men har norsk tale på VHS- og DVD-utgivelsene.

 The Tom and Jerry Show 
TV-serie fra 1975. Ble ikke dubbet på norsk.

 The Tom and Jerry Comedy Show 
TV-serien fra 1980 ble ikke dubbet på norsk.

 Tom & Jerry Kids 

TV-serie fra 1990-1993. I denne serien er Tom er en kattunge og Jerry en musunge; det var en trend å lage serier der kjente tegnefilmfigurer ble fremstilt som «smårollinger», Spike og Tyke dukket også opp i serien, ofte med sine egne episoder, men også sammen med Tom og Jerry noen ganger. Tilsvarende eksempler er seriene om Baby Looney Tunes, Valpen Scooby-Doo og The Flintstones Kids. Serien har blitt sendt på TV i Norge med norsk tale og blitt utgitt på VHS.

 Fortellinger om Tom og Jerry 

Originaltittel: Tom and Jerry Tales. TV-serie fra 2006-2008. I denne serien befinner Tom og Jerry seg i forskjellige omgivelser og er vekselvis venner og fiender; figurer som Spike og Butch dukker også opp i serien. Serien har blitt sendt på TV i Norge med norsk tale og blitt utgitt på DVD.

 The Tom & Jerry Show (2014 TV-serie) 

TV-serie fra 2014-2021. I denne serien brukes Flash-animasjon. Handlingen foregår også mesteparten av tiden rundt huset de bor, i motsetning til Fortellinger om Tom og Jerry der det varierte fra episode til episode. Serien fikk også en julespesial i 2014 kalt Tom & Jerry: Nissens små hjelpere. Serien har blitt sendt på TV i Norge med norsk tale og utgitt på DVD.

 Tom and Jerry Special Shorts 
 Tom og Jerry i New York 

Originaltittel: Tom and Jerry in New York. TV-serie fra 2021. I denne serien brukes Flash-animasjon som forgjengeren, og er løst basert på Tom & Jerry-filmen fra 2021. Handlingen utspiller seg i New York. Serien har blitt sendt på TV i Norge med norsk tale. 

 Tom & Jerry Gokko                                                                                                                                                         
 Tom and Jerry Singapore 
 Tom & Jerry Time        
 Filmer 
 Tom & Jerry setter byen på hodet 

Originaltittel: Tom and Jerry: The Movie. I 1992 kom den aller første kinoviste Tom og Jerry-filmen, med tittelen Tom og Jerry setter byen på hodet. 

Siden 2002 har det kommet ut en ny Tom og Jerry-film rett på video nesten hvert år, mesteparten av disse er også lansert med norsk tale. 

 Tom & Jerry: Den magiske ringen 
Originaltittel: Tom & Jerry: The Magic Ring.

 Tom & Jerry: Tar av til Mars 
Originaltittel: Tom & Jerry Blast Off to Mars!

 Tom & Jerry: Pels i Farta! 
Originaltittel: Tom & Jerry: The Fast and the Furry.

 Tom & Jerry: Splitte mine værhår 
Originaltittel: Tom and Jerry: Shiver Me Whiskers.

 Tom & Jerry i Nøtteknekkeren 
Originaltittel: Tom and Jerry: A Nutcraker Tale.

 Tom & Jerry møter Sherlock Holmes 
Originaltittel: Tom and Jerry Meet Sherlock Holmes.

 Tom & Jerry møter trollmannen fra Oz 
Originaltittel: Tom and Jerry & The Wizard of Oz.

 Tom & Jerry: Robin Hood and His Merry Mouse 

 Tom and Jerry's Store evenyr 
Originaltittel: Tom and Jerry's Giant Adventure.

 Tom & Jerry: Den mektige dragen 
Originaltittel: Tom and Jerry: The Lost Dragon.

 Tom & Jerry: Spionjakten 
Originaltittel: Tom and Jerry: Spy Quest.

 Tom & Jerry: Back to Oz 

 Tom & Jerry: Willy Wonka and the Chocolate Factory 

 2021: Tom & Jerry 

I 2021 kom Tom & Jerry live action-filmen ut, som er den første Tom og Jerry-filmen som er blitt vist på kino siden Tom og Jerry setter byen på hodet fra 1992. 

 Tom & Jerry i Ville Vesten 
Originaltittel: Tom & Jerry: Cowboy Up!.

 Tom & Jerry: Den Magiske snømannen 
Originaltittel: Tom & Jerry: in a Snow-bound land.                                                                                                                                               

 Tom & Jerry: Det forbudte kompasset 
Originaltittel: Tom & Jerry: Forbidden Compass.   

 Handling 
Hver episode handler som regel om Toms forsøk på å fange musen Jerry, og situasjoner som oppstår som følge av dette. Han lykkes sjelden med å få tak i Jerry, hovedsakelig fordi Jerry later til å være atskillig smartere enn Tom, og derfor klarer å lure seg unna. Til tross for dette hender det at Tom får overtaket og "vinner" i slutten av noen episoder. Tom og Jerry snakker nesten aldri, alle de andre figurene i serien derimot snakker ofte. Fra tid til annen hender det at Tom og Jerry er venner eller samarbeider mot en større trussel. 

 Rollefigurer 
Lister over rollefigurer i Tom og Jerry finner du her.

Tegneserier
Tom og Jerry utkom som tegneseriehefte i USA fra 1942 og helt fram til 1980-tallet. I Norge hadde Tom og Jerry sitt eget hefte i 1958 og 1959, men figurene var relativt ukjente i Norge på den tiden. I 1979 ble heftet relansert av Semic forlag, denne gangen med større hell; heftet utkommer fremdeles, og blir i skrivende stund utgitt av Egmont Publishing. Siden 1980-tallet er det hovedsakelig spanjolen Oscar Martin som står for nytegnet materiale.

 Norske stemmer 
Tom og Jerry hadde forskjellige dubber på VHS og DVD. På TV ble kortfilmene sendt med engelsk tale. VHS-utgivelsen hadde 2 forskjellige dubber, en fra Warner Bros (WB), og en fra RK.

 VHS-dub 
 Erik Hivju som Tom, Jerry og Spike (WB)
 Trine Lossius Borg som Mammy Two Shoes (WB)
 Trond Teigen som diverse (RK)

 DVD-dub 
 Trond Brænne som Tom
 Helge Winther-Larsen som Tom
 Håvard Bakke som Spike
 Jorunn Torsheim som Tuffy og Quacker
 Katrine Blomstrand som Mammy Two Shoes
 Per Frisch som Butch og Lighting Cat
Tyke har ingen vanlig dialog, og dermed ingen norsk stemmeskuespiller. I listen mangler den norske stemmeskuespilleren til Jerry.

 Eksterne lenker 

 Tom og Jerry på CartoonNetwork.com (Engelsk)
 Norske faktasider om Tom og Jerry

Kategori:Animerte kortfilmer fra USA